На основу члана 3. став 3. Закона о враћању утрина и пашњака селима на коришћење (Службени гласник РС“, бр. 16/92), члана 37. став 1. тачка 28. Статута Града Ниша („Службени лист Града Ниша „ бр. 88/08, 143/16, 18/19)

Скупштина Града Ниша на седници одржаној дана \_\_\_\_\_\_\_\_\_\_\_\_\_\_\_2023. године донела је

**Р Е Ш Е Њ Е**

I ПРЕСТАЈЕ ПРАВО КОРИШЋЕЊА села ЈАСЕНОВИК на непокретности -катастарској парцели број 102/1 на месту званом „Паркач“ – пашњак у површини од 47,35,75 ха и села ГОРЊИ МАТЕЈЕВАЦ, на непокретности - катастарској парцели број 73, на месту званом „Бели Врх“ – пашњак у површини од 38,96,24 ха, која су Решењем број 01-103-19/94 од 14.04.1994. године, донетим од стране Скупштине Града Ниша, враћене као сеоске утрине и пашњаци селима на коришћење.

II Овo решење је коначно и исто објавити у ''Службеном листу Града Ниша'' .

Број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

У Нишу, \_\_\_\_\_\_\_\_\_\_\_\_\_\_\_ године**.**

**СКУПШТИНА ГРАДА НИША**

**Председник**

**др Бобан Џунић**

Образложење

Пољопривредно земљиште у државној својини даје се у закуп, односно на коришћење правним и физичким лицима у складу са одредбама Закона о пољопривредном земљишту (,,Службени гласник РС”, број 62/06, 65/08-др закон, 41/09, 112/2015, 80/17 и 95/18-др закон), Уредбe о условима, начину и поступку за давање пољопривредног земљишта у државној својини на коришћење у непољопривредне сврхе („Службени гласник РСˮ, број 99/2022) и Правилника о условима и поступку давања у закуп и на коришћење пољопривредног земљишта у државној својини (,,Службени гласник РС”, број 16/2017, 111/2017, 18/2019, 45/2019, 3/2020, 25/2020, 133/2020 и 63/21).

Давањем у закуп, односно на коришћење, катастарску парцелу број 102/1 на месту званом „Паркач“ – пашњак у површини од 47,35,75 ха у селу Јасеновик и катастарску парцелу број 73, на месту званом „Бели Врх“ – пашњак у површини од 38,96,24 ха у селу Горњи Матејевац, које су на основу Закона о враћању утрина и пашњака селима на коришћење („Службени гласник РС“ број 16/92), Решењем број 01-103-19/94 од 14.04.1994. године, донетим од стране Скупштине Града Ниша, враћене као сеоске утрине и пашњаци селима на коришћење, обезбеђује се рационалније и економичније коришћење пољопривредног земљишта у државној својини (у пољопривредне или непољопривредне сврхе) и обезбеђује се знатно већи приход за буџет Републике Србије и буџет Града Ниша од средстава остварених од давања на коришћење предметног земљишта (у висини од 60% приход су буџета Републике Србије, а у висини од 40% приход су буџета јединице локалне самоуправе на чијој се територији налази државно пољопривредно земљиште које је дато у закуп, односно на коришћење).

Све напред наведено је у складу са члановима 60., 61., 62.,64., 64а и чланом 71. Закона о пољопривредном земљишту („Службени гласник PCˮ, бр. 62/06, 65/08 – др. закон, 41/09, 112/15, 80/17 и 95/18 – др.закон), као и чланом 12. и чланом 14. Уредбe о условима, начину и поступку за давање пољопривредног земљишта у државној својини на коришћење у непољопривредне сврхе („Службени гласник РСˮ, број 99/2022).

Доношење Решења у складу је са опредељењем Министарства пољопривреде, шумарства и водопривреде Републике Србије, у овој области.

Опредељивање предметних катастарских парцела Годишњим програмом заштите, уређења и коришћења пољопривредног земљишта на територији Града Ниша за 2023. годину у складу је са чланом 4. став 1. тачка 13) Правилника о условима и поступку давања у закуп и на коришћење пољопривредног земљишта у државној својини (,,Службени гласник РС”, број 16/2017, 111/2017, 18/2019, 45/2019, 3/2020, 25/2020, 133/2020 и 63/21), којим се дефинише да се измене и допуне Годишњег програма могу врши по истом поступку прописаном за његово доношење, а најкасније до 30. априла.

Начелник

Ружица Ђорђевић